
Hadhrat Haji Imdadullah Muhajir Makki (1817 - 1899) 
adalah seorang syaikh sufi india dari silsilah tariqat chisti. 
Murid-muridnya adalah para masyaikh yang hebat seperti 
Hadhrat Maulana Muhammad Qasim Nanautawi, Hadhrat 
Maulana Rashid Ahmad Ganggohi dan Hadhrat Maulana Ashraf 
'Ali Thanwi. Pada pemberontakan india tahun 1857, beliau telah 
memimpin orang islam di Thanabawan untuk menentang 
penjajahan British. Beliau kemudiannya berhijrah ke Makkah 
jadilah pada akhir namanya Muhajir Makki dan beliau pun wafat 
di sana pada tahun 1899 pada ketika usia beliau mencapai 81-82 
tahun. 

Inilah sebuah risalah ringkas yang telah diterjemahkan daripada 
risalah berbahasa english. Faqir yang hina ini telah pun mengaku 
bahawa memiliki kelemahan dalam menterjemahkan risalah ini. 
Adalah tidak layak untuk faqir menisbatkan risalah ini kepada 
seorang Syaikh yang agung seperti Hadhrat Haji Imdadullah 
Muhajir Makki Al s3. Kepada pembaca yang mukhlis lagi 
siddiq, anggaplah ini sebuah khulasah daripada nasihat beliau 
yang telah faqir usahakan dengan penuh kecuaian dan 
kekurangan. Usaha ini hanya patut diejek dan tiada apa nilainya. 
Namun, masih lagi faqir mengharapkan manfaatnya dan menjadi 
amal jariah. Semoga kita sama-sama dapat mengamalkan 
apa-apa yang telah dinasihatkan oleh Hadhrat Syaikh. Tiadalah 
daya dalam melakukan kebajikan dan tiada upaya dalam 
menghindari kemaksiatan. Semoga Allah Ta'ala mengasihani, 
merahmati, memberkati dan mengurniakan faqir serta para 
pembaca taufiq untuk menjadi hamba yang bertaqwa dengan 
sebenar-benar taqwa dan menggunakan kita serta anak cucu 
keturunan kita untuk berkhidmat dalam menyebarkan agama 
islam yang kita cintai ini. 

Sal 
Sua 


Faqir lagi haqir la syai' miskin fani yang umpama debu di 
telapak kaki para masyaikh Hadhrat Faqir Azmye bin Asli 'afa 
Allahu 'anhu 


Telah siap menterjemah dan menyusun risalah ini pada 11 
Zulkaedah 1445 Hijriah 11:56 malam bersamaan 20 Mei 2024 
Masihi. 

Sebagai seorang salik, perkara yang pertama kamu kena buat 
adalah berpegang dengan akidah Ahlus Sunnah wal Jam'ah. 


Hendaklah kamu belajar hukum hakam agama supaya kamu 
dapat menunaikan kewajipan kamu kepada Tuhan-Mu dan 
manusia lain. 


Hendaklah kamu mengikuti Al-Quran dan Sunnah Nabi 
Muhammad | Selawat dan Salam keatasnya| dan para sahabatnya 
(Semoga Allah meredhai mereka). 


Hendaklah kamu meninggalkan sifat-sifat yang tercela. Seperti 
tamak |hirs|, angan-angan |tul al-amal|, pemarah | ghadab)|, 
dusta |(kizbun |, mengumpat | ghibah |, bakhil | bukhl |, dengki 
(hasad |, menunjuk-nunjuk (riya), sombong (kibr|, dan dendam 
I(hiqd) . 


Hendaklah kamu mengamalkan sifat-sifat yang terpuji. Seperti 
sabar (sabr|, syukur |(shukr|, merasa cukup apa yang ada 
Iqana'ah |, ilmu (“ilm), yakin (yaqin |, menyerahkan segala 
urusan kepada Allah (tafwid)|, pergantungan kepada Allah 
|(tawakkul|, redha dengan ketetapan Allah |(rida| dan menerima 
takdir |(taslim). 


Hendaklah kamu teguh dalam mengikuti syariat dan menjauhi 
segala perkara yang melanggar syariat | haram). 


Hendaklah kamu bertaqwa dan wara' 


Hendaklah kamu beramal dengan sunnah pada setiap masa dan 
menjauhi semua perkara yang dilarang dan syubhat. 


Jika kamu berbuat dosa, hendaklah kamu segera bertaubat, dan 
hendaklah membalasnya dengan melakukan amal soleh dan 
taubat. Jangan sekali-kali anda menangguhkan taubat. 


Hendaklah kamu menunaikan solat lima waktu dengan 
berjemaah. 


Selepas mengerjakan fardhu, wajib, sunnah dan nafil, hendaklah 
kamu menyibukkan diri dengan apa yang telah diperintahkan 
oleh syaikh. 


Kamu tidak sepatutnya bergantung pada doa Tawajjuh dari 
Syaikh saja, akan tetapi hendaklah memberi perhatian dengan 
sungguh-sungguh untuk mengisi qalb dengan zikir dan 
Mahabbat cinta Allah. 


Apabila kamu merasai nikmat mengingatiNya hendaklah kamu 
bersyukur. 


Semua pekerjaan hendaklah dilakukan semata-mata untuk 
mendapatkan keredhaan ilahi. 


Kamu tidak seharusnya mencari ilham | kashaf atau keajaiban | 
karamah | . 


Apabila anda mengalami keluasan hati dan kelapangan | basath |, 
hendaklah kamu bersyukur dan mengambil berat tentang batasan 
hukum ilahi . 


Apabila kamu mengalami kesempitan hati | qabaz | janganlah 
kamu berputus asa tetapi teruslah bersemangat. 


Hendaklah kamu menganggap amalan kamu tidak layak 
diterima dan menganggap diri kamu patut dipersalahkan atas 
kekurangan itu. 


Kamu tidak seharusnya mendedahkan rahsia kewalian yang 
pelik kepada orang yang tidak dikenali. 


Jangan kamu mendedahkan pengalaman kamu kepada sesiapa 
selain daripada Syaikh kamu. 

Hendaklah menjauhi dunia dan segala isi di dalamnya; jika 
tidak seribu tahun latihan kerohanian pun tidak akan berguna. 

Hati umpama cermin; maka peliharalah ia dari gambaran 
selainNya. 


Hendaklah kamu sentiasa memohon perlindungan daripada cinta 
akan kedudukan dan keinginan untuk menjadi ketua, kerana 1a 
adalah sebuah tipu daya. 


Masa adalah rahmat; gunakanlah dengan bijak dan jangan 
disia-siakan dalam kelalaian, kerana masa yang telalu berlalu 
tidak dapat diganti. 


Hendaklah kamu bersungguh-sungguh berada di jalan ini, dan 
menjauhkan diri dari mengatur hal-hal keduniaan 


Jauhkan diri daripada para pengubahsuai tariqat dan sufi yang 
tidak ortodoks (tidak mengikut jalan Para Masyaikh |, walaupun 
mereka mampu melakukan hal-hal yang mencarik adat. 


Bergaullah dengan sesama manusia mengikut keperluan dan 
hendaklah berbudi pekerti serta sentiasa merendahkan diri. 
Sentiasalah tawadhu merendah diri dan jangan membantah 
sesiapa. 


Hendaklah berlemah lembut dalam pertuturan dan melazimi 
bersunyi diri dan berseorangan. 

Hendaklah tabah dalam melakukan amal dengan sepenuh hati. 


Jangan biarkan gangguan masuk ke dalam hati dan hendaklah 
serahkan segala urusan kepada Allah saja. 


Pelihara hati kamu dengan kuat daripada godaan orang lain. 


Hendaklah mewajibkan diri dalam membantu orang lain dalam 
urusan agama. 


Pertama sekali hendaklah perbetulkan niat dan kemudian baru 
mulakan sebarang amal. 


Makanlah dengan sederhana; jangan melampaui batas sehingga 
terlebih dan jangan pula terlalu sedikit sehingga lemah dalam 
melakukan amal. 


Hendaklah mengamalkan sikap sederhana dalam semua urusan. 
Adalah lebih baik bagi kamu untuk bekerja mencari rezeki. 
Pergantungan sepenuhnya kepada Allah untuk rezeki adalah 


dibenarkan dengan syarat kamu tidak mengharap pada makhluk. 


Jaga kesucian hati daripada keterikatan candu ketagihan kepada 
selain Dia. 

Jangan takut dan jangan berharap daripada sesiapa pun selain 
Dia. 


Hendaklah rindu serta tidak sabar untuk bertemu dengan Allah, 
rindulah kepada-Nya tanpa henti. 


Hendaklah bersama Allah setiap masa. 


Bersyukurlah dengan apa yang dikurniakanNya kepadamu; kecil 
atau pun besar. 


Jangan berputus asa dengan kemiskinan, tetapi anggaplah itu 
sebagai penghormatan untuk kamu kerana Dia telah memberi 
keistimewaan kepada kamu dengan kedudukan para nabi dan 
teman Allah. 


Hendaklah bersikap lemah lembut dan belas kasihan dengan 
sesama salik. Maafkanlah kesalahan mereka dan terimalah 
alasan mereka. 


Hendaklah sentiasa menjauhkan diri dari mengumpat. 


Abaikan kekurangan orang lain tetapi jangan abaikan 
kekurangan diri sendiri. 

Anggap semua orang lebih baik daripada diri sendiri, dan jangan 
bertengkar dengan sesiapa pun, walaupun kamu berada di atas 
kebenaran. 


Kamu seharusnya berkhidmat kepada orang lain dan menjadi 
tuan rumah. 


Bersahabatlah dengan orang-orang fakir dan miskin, dan 
berkhidmatlah kepada para alim ulama dan orang-orang yang 
soleh dengan penuh hormat dan kesungguhan. 


Cuba renungkan, apa yang ada padamu dan apa yang tiada 
adalah perkara yang sama. Ridhalah dengan apa yang anda 
miliki. 

Utamakan orang lain daripada diri sendiri. 


Hendaklah mencintai untuk berlapar dan dahaga kerana ia 
adalah hidangan dari Allah. 


Kurangkan ketawa dan banyakkan menangis. Takutlah akan 
azab Tuhan maka Dia tidak akan mengabaikan kamu. 


Ingat mati sebanyak-banyaknya, kerana 1a akan memutuskan 
hubungan dengan selain Dia. 

Mintalah perlindungan daripada Neraka, kerana ia adalah tempat 
perpisahan dengan Tuhan. Dan carilah Syurga kerana ia adalah 
tempat tinggal yang dekat dengan Tuhan. 


Hisablah diri kamu setiap hari selepas solat subuh dan solat 
maghrib dengan mengimbau kembali apa yang telah berlaku 
pada hari itu. Syukur kepada-Nya atas perbuatan baik yang telah 
kamu lakukan dan memohon ampun kepada-Nya atas segala 
dosa yang kamu lakukan. 


Hendaklah sentiasa bersikap siddiq benar dan makan apa yang 
halal sebagai sifat yang sentiasa diperlukan. 


Elakkan diri dari segala perhimpunan yang berunsur hiburan dan 
menyalahi syariat. 


Hendaklah menjauhi semua norma budaya jahiliyah . 
Cinta, benci, berkawan dan bermusuhan, kerana Allah . 


Jangan mencederakan sesiapa pun dan jangan terlalu berharap 
terhadap mereka. 


Hendaklah sentiasa kekal sederhana dan elakkan banyak 
berkata-kata. 


12 


Janganlah terlalu gelisah dan amalkan sikap mampu berhadapan 
dengan bermacam situasi 


Tetaplah taat kepada Tuhanmu, bertaqwa dan menjaga maruah. 


Sifat orang yang bertaqwa adalah tidak tertipu apabila merasa 
telah mencapainya atau menganggap diri kamu seorang yang 
baik. 


Hendaklah kamu menziarahi kubur orang soleh dan juga orang 
awam yang beragama Islam. Sedekahkanlah pahala bacaan 
kepada mereka . 


Amalkan adab dan taatilah Syaikh kamu kerana dia adalah 
pewaris Nabi | semoga Allah memberkatinya dan memberikan 
dia kesejahteraan |. 


Teruslah berdoa untuk Para Syaikh-Syaikh tariqat kerana 
mereka adalah wasilah perantara kamu kepada Allah. 


Tamat. 


*Telah siap dikemaskinikan oleh Faqir Haqir La Syai?' umpama 
debu di telapak kaki Para Masyaikh Azmye bin Asli 4c 4 4 
dail , 433) A, pada 15 Zulqa' dah 1445 Hijriah bertepatan 23 
May 2024 Masihi di Kampung Kadalakan, Jalan Banjar, 
Keningau 89008, Sabah, Malaysia 


Bagi mereka yang berkemampuan, 
berkelebihan, berada, jutawan, billionaire, 
kaya raya bolehlah memberikan sumbangan 
berupa sedekah atau hadiah mengikut 
kemampuan masing-masing ke akaun bank 
yang tertera : 


5648 4712 8095 (Maybank atas nama 
AZMYE)| 


Sumbangan daripada tuan puan amatlah 

dihargai. Semoga dengan berkat sokongan 

dari pihak tuan puan, urusan hidup faqir 
dipermudahkan. 


